ระมัดระวังในการซื้อขายหุ้นเดือนพ.ย.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

...เจียรนัย อุตะมะ
บริษัทหลักทรัพย์ (บล.) กิมเอ็ง (ประเทศไทย) ยังคงมีมุมมองปกติจนถึงลบ สำหรับการลงทุนหุ้นในเดือน พ.ย. เมื่อเทียบกับช่วงเดือนที่ผ่านมา โดยเชื่อว่ากรอบการเคลื่อนไหวของดัชนีอยู่ที่ระดับ 9301,050 จุด ด้วยปริมาณการซื้อขายที่ชะลอตัวลง
สำหรับการลงทุนในตลาดหุ้นไทยเดือน พ.ย. 2553 บล.กิมเอ็ง คาดว่า ดัชนีมีแนวโน้มเคลื่อนไหวผันผวนมากยิ่งขึ้น แรงซื้อของนักลงทุนต่างชาติที่ผลักดันให้การลงทุนในตลาดทุนภูมิภาคเอเชีย รวมทั้งตลาดทุนไทยคึกคักจะเริ่มชะลอตัว แม้ว่าธนาคารกลางสหรัฐ (FED) จะใช้มาตรการด้านการเงินเชิงปริมาณ (QE) มูลค่า 6 แสนล้านเหรียญสหรัฐ และอาจส่งผลให้ค่าเงินเหรียญสหรัฐอ่อนค่าลงก็ตาม แต่ปฏิกิริยาที่ชัดเจนของธนาคารกลางและรัฐบาลของหลายประเทศ รวมทั้งไทยที่จะเข้าดูแลและแทรกแซงค่าเงินไม่ให้แข็งค่าและผันผวนมากเกินไป จะทำให้ปริมาณเงินทุนไหลเข้าเริ่มชะลอตัวและระมัดระวังการลงทุนมากขึ้น 
นอกจากนี้ ส่วนต่างของอัตราผลตอบแทนระหว่างตลาดหุ้นและพันธบัตร (Earnings Yield Spread) ที่แคบลงมาอยู่ในระดับ 34% (ระดับปกติอยู่ที่ 5%) แสดงให้เห็นว่าระดับราคาหุ้นในขณะนี้ ซึ่งซื้อขายที่สัดส่วนราคาต่อกำไร (PER) ล่วงหน้า 1213 เท่า มีอัตราผลตอบแทนต่ำเกินไปเมื่อเทียบกับความเสี่ยง (Risks Adjusted Return) จะทำให้เกิดแรงเทขายทำกำไรจากสถาบันการลงทุนในประเทศเพิ่มขึ้น
อย่างไรก็ตาม จากสภาพคล่องในตลาดที่ทรงตัวในระดับสูง และอัตราผลตอบแทนจากการลงทุนในช่วงที่ผ่านมาเป็นปัจจัยให้นักลงทุนทั่วไปยังคงอยู่ในตลาดต่อไป โดยนักลงทุนจะหันมาให้ความสำคัญกับหุ้นขนาดกลางและเล็ก (Medium &amp; Small Cap Stocks) ที่มีปัจจัยด้านพื้นฐานเกี่ยวกับผลประกอบการสนับสนุน (แต่ราคาวัดจาก Projected PER และราคาตามมูลค่าบัญชี 
(PBV) ก็สูงมากแล้วเช่นกัน) หุ้นในกลุ่มนี้จะเป็นกลุ่มหลักที่มีการซื้อขายในช่วงเดือน พ.ย. 2553 อย่างคึกคัก
MSCI ดีต่อหุ้นไทย
สำหรับในเดือนนี้ (30 พ.ย.) MSCI จะมีการปรับปรุงดัชนีมาตรฐาน ซึ่งตลาดหุ้นไทยรวมอยู่ใน MSCI Far East Ex Japan 
ล่าสุด MSCI ประกาศทบทวนน้ำหนักรายไตรมาส (พ.ย. 2553) และการเปลี่ยนแปลงจะมีผลตั้งแต่วันที่ 30 พ.ย.เป็นต้นไป โดยน้ำหนักการลงทุนของตลาดหุ้นเอเชียในตลาดหุ้นเกิดใหม่ เพิ่มขึ้นเป็น 58.21% จาก 58.11% จากน้ำหนักตลาดหุ้นจีน อินเดีย อินโดนีเซีย ฟิลิปปินส์ และไทยที่เพิ่มขึ้น 
ทั้งนี้ ตลาดหุ้นไทยมีน้ำหนักเพิ่มขึ้น 0.02% เป็น 1.76% เพราะมี 2 บริษัทจดทะเบียน (บจ.) ที่เพิ่มเข้ามาคำนวณ (รอบนี้ไม่มีหุ้นถูกถอด)
หุ้นที่ถูกเพิ่มเข้ามา ได้แก่ บริษัท อินโดรามาเวนเจอร์ส (IVL) และบริษัท การบินไทย (THAI)
บล.พัฒนสิน พบว่าน้ำหนักของตลาดหุ้นไทยใน Asia EMF (ตลาดหุ้นเกิดใหม่เอเชีย) เพิ่มขึ้นเล็กน้อยจาก 1.74% เป็น 1.76% จากการเพิ่มหุ้นเข้าคำนวณ MSCI Thailand จำนวน 2 บจ. ได้แก่ THAI IVL
ส่วนน้ำหนักตลาดหุ้นภูมิภาค จีนและอินเดีย มีน้ำหนักเพิ่มขึ้นสูงสุด 0.26% และ 0.06% ตามลำดับ ทำให้น้ำหนักตลาดหุ้นเอเชียใน EMF เพิ่มขึ้นเป็น 58.24% จาก 58.11%
ทั้งนี้ การเปลี่ยนแปลงดังกล่าว คาดว่าจะมีผลบวกต่อตลาดหุ้นไทย จากการปรับพอร์ตของกองทุนต่างชาติ ให้สอดคล้องกับการเพิ่มและเปลี่ยนแปลงน้ำหนักลงทุน ให้สอดคล้องกับ MSCI Thailand ก่อนจะมีผลบังคับใช้ ในวันที่ 30 พ.ย.นี้
สำหรับหลักทรัพย์ในตลาดหุ้นไทย ที่มีการเพิ่ม FIF (Foreign inclusion factor/Free Float) ได้แก่ ธนาคารกสิกรไทย (KBANK) และบริษัท บีอีซีเวิลด์ (BEC)
ส่วน บจ.ที่มีการลดน้ำหนัก FIF ได้แก่ธนาคารกรุงเทพ (BBL) และบริษัท บ้านปู (BANPU) ทั้งนี้หลักทรัพย์ที่ถูกปรับ FIF ขึ้น คาดว่าจะมีผลบวกต่อราคาหุ้นระยะสั้น จากการเพิ่มจำนวนหุ้นในครบตามน้ำหนักที่ปรับขึ้น ตรงข้ามหลักหลักทรัพย์ที่ถูกปรับ FIF ลงรอบนี้ อาจจะมีผลกระทบด้านลบระยะสั้น
ต.ค.คึกคัก
สำหรับภาพรวมการลงทุนในตลาดหุ้นในเดือน ต.ค.ที่ผ่านมา ยังคงคึกคักอย่างต่อเนื่อง ดัชนีปรับตัวขึ้นสูงสุดในระหว่างชั่วโมงทำการที่ระดับ 1,001.06 จุด (26/10/2553) ซึ่งเป็นระดับสูงสุดในรอบ 14 ปี จากแรงซื้อของนักลงทุนต่างประเทศ 
อย่างไรก็ตาม ยังไม่สามารถปิดปรับตัวผ่านแนวต้านทางจิตวิทยาที่ระดับ 1,000 จุด ไปได้โดยนักลงทุนทั่วไปและสถาบันในประเทศยังคงเทขายเพื่อทำกำไร ปัจจัยที่ชี้นำการลงทุนที่สำคัญ ได้แก่ มาตรการควบคุมเงินทุนไหลเข้าของรัฐบาล โดยการยกเลิกการยกเว้นการเก็บภาษีรายได้หัก ณ ที่จ่าย (Withholding Tax) ให้แก่นักลงทุนต่างประเทศ จากการลงทุนในตราสารหนี้ และการคงอัตราดอกเบี้ยนโยบายของธนาคารแห่งประเทศไทย (ธปท.) ไว้ที่ระดับ 1.75% 
ผลการดำเนินงานสิ้นสุดไตรมาส 3/2553 ของกลุ่มธนาคารพาณิชย์ที่ดีกว่าการคาดการณ์ของนักวิเคราะห์ ขณะที่ปัจจัยต่างประเทศการปรับขึ้นอัตราดอกเบี้ยอย่างไม่คาดหมายของธนาคารกลางจีน และความผันผวนของค่าเงินเหรียญสหรัฐ ตามการรายงานเครื่องชี้วิเคราะห์เศรษฐกิจของสหรัฐอเมริกา
โดยสรุปดัชนีปิด ณ วันที่ 27 ต.ค. 2553 ที่ระดับ 983.96 จุด เพิ่มขึ้นมาเมื่อเทียบกับวันทำการสุดท้ายของเดือน ก.ย. 2553 ที่ 8.66 จุด (+0.9%) ด้วยมูลค่าการซื้อขายเฉลี่ยต่อวัน 34,468.25 ล้านบาท นักลงทุนต่างประเทศยังคงเป็นผู้ซื้อสุทธิ 15,890.36 ล้านบาท และเมื่อนับตั้งแต่เดือน ม.ค.วันที่ 27 ต.ค. 2553 พบว่า นักลงทุนต่างชาติเป็นผู้ซื้อสุทธิรวม 57,469.88 ล้านบาท